pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรี พร้อมส่งเสริมเสริมเด็กนักเรียนที่มีความสามารถเป็นเลิศ โดยให้บุคลากรครูเป็นผู้ชี้แนวทาง ตามนโยบาย “เด็กเก่ง เพราะครูดี มีคุณภาพ ชาติพัฒนา”
วันอังคารที่ 7 กุมภาพันธ์ 2560
นายกรัฐมนตรี พร้อมส่งเสริมเสริมเด็กนักเรียนที่มีความสามารถเป็นเลิศ โดยให้บุคลากรครูเป็นผู้ชี้แนวทาง ตามนโยบาย “เด็กเก่ง เพราะครูดี มีคุณภาพ ชาติพัฒนา”
นายกรัฐมนตรี พร้อมส่งเสริมเสริมเด็กนักเรียนที่มีความสามารถเป็นเลิศ โดยให้บุคลากรครูเป็นผู้ชี้แนวทาง ตามนโยบาย “เด็กเก่ง เพราะครูดี มีคุณภาพ ชาติพัฒนา”
นายกรัฐมนตรี พร้อมส่งเสริมเสริมเด็กนักเรียนที่มีความสามารถเป็นเลิศ โดยให้บุคลากรครูเป็นผู้ชี้แนวทาง ตามนโยบาย “เด็กเก่ง เพราะครูดี มีคุณภาพ ชาติพัฒนา”
วันนี้ (7 กุมภาพันธ์ 2560) เวลา 09.00 น. ณ บริเวณด้านหน้าตึกบัญชาการ 1 ทําเนียบรัฐบาล
ก่อนการประชุมคณะรัฐมนตรี นายธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ พร้อมด้วย หม่อมหลวงปนัดดา ดิศกุล และ พลเอกสุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ รวมทั้ง ดร.ชัยพฤกษ์ เสรีรักษ์ ปลัดกระกระทรวงศึกษาธิการ นําคณะนักเรียน นักศึกษาที่มีความสามารถเป็นเลิศ มาพบ พลเอก ประยุทธ์ จันทร์โอชา นายกรัฐมนตรี เพื่อเป็นขวัญและกําลังใจในการพัฒนาตัวเองต่อไป
สําหรับนักเรียนที่มีความสามารถเป็นเลิศ ได้แบ่งเป็น 3 กลุ่ม ได้แก่ นักเรียนที่มีความเป็นเลิศด้านคณิตศาสตร์ นักเรียนที่มีความเป็นเลิศด้านภาษาอังกฤษ และนักเรียนที่ได้รับรางวัลระดับนานาชาติ รวมทั้งสิ้น 22 คน คือ 1) กลุ่มความเป็นเลิศด้านคณิตศาสตร์ (คิดเลขเร็ว) จํานวน 6 คน โดยจัดกิจกรรมการทดสอบศักยภาพความสามารถคณิตศาสตร์ของนักเรียนระดับประถมศึกษา และมัธยมศึกษาในด้านจินตคณิต เวทคณิต และการคิดเลขเร็ว รวมไปถึงการถามจดตัวเลข แล้วค่อยหาคําตอบด้วยระยะเวลาอันสั้น ตัวอย่าง 2356+ 6789 - 569 = เท่าไหร่ อีกทั้งหาคําตอบ ตัวเลขรวมกันให้ได้ = 24 2) กลุ่มความเป็นเลิศด้านภาษาอังกฤษ จํานวน 5 คน โดยการจัดกิจกรรมการสื่อสารภาษาอังกฤษ โดยให้นักเรียนแต่ละโรงเรียนแนะนําจังหวัดของตนเองเป็นเวลาสั้น ๆ เช่น นักเรียนจังหวัดจันทบุรี โดย เด็กนักเรียนได้ร่วมกันกล่าวว่า I love you Uncla Tu 3) กลุ่มความเป็นเลิศด้านกีฬา เป็นกลุ่มนักเรียนที่มีศักยภาพ และทักษะกีฬาฟุตบอลและวอลเลย์บอล จํานวน 5 คน และ 4) นักเรียนตัวแทนที่ไปแข่งขันกีฬาโอลิมปิกด้านวิชาการ ทั้งในด้านของวิทยาศาสตร์ และคณิตศาสตร์ จํานวน 4 คน
โอกาสนี้ นายกรัฐมนตรีได้กล่าวชื่นชมว่า เด็กเหล่านี้เป็นความภาคภูมิใจให้กับผู้ปกครอง และครู ควรวางรากฐานให้นักเรียนเหล่านี้ได้พัฒนาฝีมือต่อไปในอนาคต ซึ่งจะทําให้เด็กมีจินตนาการสามารภนําจินตนาการเหล่านั้นไปประยุกต์พัฒนาใช้ในชีวิตประจําวันได้ โดยฝึกทักษะให้เป็นคนเก่ง สามาถทํางานได้ ทํางานเป็น และที่สําคัญเป็นเด็กที่อยู่ในกรอบและมีระเบียบวินัยด้วย ทั้งหมดนี้ จะต้องอาศัยครูเป็นผู้อบรมสั่งสอน เพราะครูคือส่วนสําคัญในการผลิตเด็กนักเรียนที่ดี นักเรียนจะดีได้ก็จะต้องมีครูที่ดี ที่จะช่วยสอนนักเรียนเหล่านี้ให้เป็นนักเรียนที่มีคุณภาพ เพื่อให้บุคคลเหล่านี้เป็นกําลังสําคัญที่จะพัฒนาประเทศในวันข้างหน้า นั่นคือการปฏิรูปการศึกษาของไทย โดยให้นักเรียนเหล่านี้ได้รับการฝึกฝนทักษะพัฒนาสมองโดยครู และให้บุคคลเหล่านี้นําความสามารถที่มีมาต่อยอดในการพัฒนาตัวเองและพัฒนาประเทศไทยให้มีความเจริญก้าวหน้าต่อไป ตามนโยบาย “เด็กเก่ง เพราะครูดี มีคุณภาพ ชาติพัฒนา”
----------------------------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ไทยและฮ่องกงยืนยันเร่งรัดการเชื่อมโยงระหว่างนโยบายของทั้งสองประเทศให้เห็นผลเป็นรูปธรรม
วันศุกร์ที่ 29 พฤศจิกายน 2562
ไทยและฮ่องกงยืนยันเร่งรัดการเชื่อมโยงระหว่างนโยบายของทั้งสองประเทศให้เห็นผลเป็นรูปธรรม
ไทยและฮ่องกงยืนยันเร่งรัดการเชื่อมโยงระหว่างนโยบายของทั้งสองประเทศให้เห็นผลเป็นรูปธรรม
วันนี้ (วันศุกร์ที่ 29 พฤศจิกายน 2562) เวลา 13.30 น. ณ ห้องสีงาช้าง ตึกไทยคู่ฟ้า ทําเนียบรัฐบาล นางแคร์รี หล่ํา (Carrie Lam) ผู้บริหารสูงสุดเขตบริหารพิเศษฮ่องกง (Chief Executive of the Hong Kong Special Administrative Region) เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในโอกาสเดินทางเยือนไทยอย่างเป็นทางการ สรุปสาระสําคัญดังนี้
นายกรัฐมนตรีกล่าวยินดีต้อนรับ และดีใจที่ได้มีโอกาสพบผู้บริหารสูงสุดเขตบริหารพิเศษฮ่องกงอีกครั้ง รัฐบาลไทยติดตามสถานการณ์การชุมนุมประท้วงในฮ่องกงอย่างใกล้ชิด และขอให้กําลังใจกับทุกฝ่ายให้แก้ไขสถานการณ์ได้อย่างสันติวิธี ทั้งนี้ เชื่อมั่นในภาวะผู้นําของผู้บริหารสูงสุดเขตบริหารพิเศษฮ่องกงซึ่งจะแก้ไขปัญหาโดยยึดมั่นถึงประโยชน์และอนาคตของชาวฮ่องกง
ผู้บริหารสูงสุดเขตบริหารพิเศษฮ่องกงขอบคุณนายกรัฐมนตรีที่ให้โอกาสในการเข้าเยี่ยมคารวะครั้งนี้ ยินดีที่ได้เดินทางเยือนไทยอย่างเป็นทางการ ขอบคุณสําหรับกําลังใจจากมิตรแท้ และเชื่อมั่นว่าสถานการณ์ในฮ่องกงจะคลี่คลายไปในทางที่ดีในเร็ววันนี้
ทั้งสองฝ่าย ชื่นชมความสัมพันธ์ระหว่างไทย-ฮ่องกงที่มีความคืบหน้าเป็นรูปธรรมในหลายมิติในช่วงที่ผ่านมา นายกรัฐมนตรีชื่นชมผลการประชุมระดับสูงว่าด้วยความร่วมมือระหว่างไทย-เขตบริหารพิเศษฮ่องกง สาธารณรัฐประชาชนจีน ครั้งที่ 1 วันนี้ ที่ประสบความสําเร็จด้วยดี และขอบคุณที่รัฐมนตรีการค้าและพัฒนาเศรษฐกิจฮ่องกง ที่ได้นําคณะนักธุรกิจฮ่องกงกว่า 50 คน มาร่วมงานเมื่อวานนี้ ทั้งนี้ ผู้บริหารสูงสุดเขตบริหารพิเศษฮ่องกง ได้กล่าวถึงความสําเร็จจากการประชุมที่จะส่งผลให้เกิดความร่วมมือสําคัญระหว่างไทย-ฮ่องกงในอนาคต
นายกรัฐมนตรีและผู้บริหารสูงสุดเขตบริหารพิเศษฮ่องกงมีความเห็นร่วมกันถึงโอกาสทางเศรษฐกิจในภูมิภาคเอเชีย จึงพร้อมร่วมมือกันเร่งรัดการเชื่อมโยงเชิงยุทธศาสตร์เพื่อให้เห็นผลเป็นรูปธรรม อาทิ การเชื่อมโยงระหว่างนโยบายการพัฒนาของไทย เช่น ประเทศไทย 4.0 EEC และ “Connecting the Connectivities” กับข้อริเริ่ม “หนึ่งแถบ หนึ่งเส้นทาง” (Belt and Road Initiative: BRI) ของจีน ซึ่งฮ่องกงมีบทบาทสําคัญในการขับเคลื่อน Greater Bay Area ตลอดจน การส่งเสริมความร่วมมือเศรษฐกิจใหม่ SMEs Start-ups การพัฒนาทรัพยากรมนุษย์ และการแลกเปลี่ยนเรียนรู้ด้านการวิจัยและการพัฒนา
ในโอกาสนี้ นายกรัฐมนตรีได้ขอบคุณผู้บริหารสูงสุดเขตบริหารพิเศษฮ่องกง ที่ให้ความสําคัญกับการพัฒนาความสัมพันธ์กับไทย ในฐานะที่ผู้บริหารสูงสุดเขตบริหารพิเศษฮ่องกงนับถือศาสนาคริสต์ และเมื่อสัปดาห์ที่แล้วสมเด็จพระสันตะปาปาฟรันซิสได้เสด็จเยือนไทย จึงขอส่งผ่านพระพรจากพระองค์แด่ผู้บริหารสูงสุดเขตบริหารพิเศษฮ่องกงด้วย
รัฐบาลไทย-ข่าวทำเนียบรัฐบาล-ปลัดกระทรวงยุติธรรม เปิดโครงการเสวนาแลกเปลี่ยนประสบการณ์หน่วยงานต้นแบบ ด้านการป้องกันและปราบปรามการทุจริต
วันศุกร์ที่ 26 กรกฎาคม 2562
ปลัดกระทรวงยุติธรรม เปิดโครงการเสวนาแลกเปลี่ยนประสบการณ์หน่วยงานต้นแบบ ด้านการป้องกันและปราบปรามการทุจริต
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานในพิธีเปิดโครงการเสวนาแลกเปลี่ยนประสบการณ์หน่วยงานต้นแบบด้านการป้องกันและปราบปรามการทุจริต
ในวันศุกร์ที่ ๒๖ กรกฎาคม ๒๕๖๒ เวลา ๐๘.๓๐ น. ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานในพิธีเปิดโครงการเสวนาแลกเปลี่ยนประสบการณ์หน่วยงานต้นแบบด้านการป้องกันและปราบปรามการทุจริต โดยมี นายสํารวม บุญเสริม ผู้เชี่ยวชาญเฉพาะด้านบริหารทรัพยากรบุคคลและผู้ปฏิบัติงานด้านการป้องกันและปราบปรามการทุจริตของหน่วยงานในสังกัดกระทรวงยุติธรรม รวมทั้งผู้ที่เกี่ยวข้อง เข้าร่วมฯ ณ โรงแรมเบสต์ เวสเทิร์น พลัส แวนดา แกรนด์ โฮเต็ล อ.ปากเกร็ด จ.นนทบุรี
โอกาสนี้ ปลัดกระทรวงยุติธรรม เน้นย้ําว่า การเสวนาแลกเปลี่ยนประสบการณ์หน่วยงานต้นแบบด้านการป้องกันและปราบปรามการทุจริต เพื่อให้เจ้าหน้าที่ผู้ปฏิบัติงานด้านการป้องกันและปราบปรามการทุจริตและเจ้าหน้าที่ผู้เกี่ยวข้องจากส่วนราชการในสังกัดกระทรวงยุติธรรมได้แลกเปลี่ยนเรียนรู้แนวทางการดําเนินงานด้านการป้องกันและปราบปรามการทุจริตจากหน่วยงานภาครัฐภาคเอกชนและภาครัฐวิสาหกิจ ที่เป็นต้นแบบในการทํางานด้านการป้องกันและปราบปรามการทุจริต เพื่อนําไปพัฒนากระบวนการทํางานต่อไป
รัฐบาลไทย-ข่าวทำเนียบรัฐบาล-นายกรัฐมนตรีเป็นประธานประกอบพิธีทางศาสนาเนื่องในวันคล้ายวันสถาปนาสำนักนายกรัฐมนตรี ครบรอบปีที่ 86
วันพฤหัสบดีที่ 28 มิถุนายน 2561
นายกรัฐมนตรีเป็นประธานประกอบพิธีทางศาสนาเนื่องในวันคล้ายวันสถาปนาสํานักนายกรัฐมนตรี ครบรอบปีที่ 86
นายกรัฐมนตรีเป็นประธานประกอบพิธีทางศาสนาเนื่องในวันคล้ายวันสถาปนาสํานักนายกรัฐมนตรี ครบรอบปีที่ 86
วันนี้ (28 มิ.ย. 61) เวลา 09.30 น. ณ ตึกสันติไมตรี ทําเนียบรัฐบาล พลเอก ประยุทธ์ จันทร์โอชา นายกรัฐมนตรี เป็นประธานในพิธีเจริญพุทธมนต์ ถวายตาลปัตร ถวายเครื่องไทยธรรม แด่พระสงฆ์ จํานวน 10 รูป เนื่องในวันคล้ายวันสถาปนาสํานักนายกรัฐมนตรี ครบรอบปีที่ 86 จากนั้น นายวิษณุ เครืองาม รองนายกรัฐมนตรี ได้มอบเครื่องราชอิสริยาภรณ์ให้แก่ข้าราชการในสังกัดสํานักนายกรัฐมนตรี จํานวน 567 คนซึ่งประกอบด้วย เครื่องราชอิสริยาภรณ์ชั้นทวีติยาภรณ์ช้างเผือก ทวีติยาภรณ์มงกุฏไทย และเหรียญจักรพรรดิมาลา โดยมีนางพัชราภรณ์ อินทรียงค์ ปลัดสํานักนายกรัฐมนตรีผู้อํานวยการกองอาลักษณ์และเครื่องราชอิสริยาภรณ์ หัวหน้าส่วนราชการ ให้เกียรติมาร่วมในพิธีเป็นจํานวนมาก
รองนายกรัฐมนตรี กล่าวแสดงความยินดีในนามของรัฐบาลว่า ขอให้ทุกคนมีความภาคภูมิใจและรักษาคุณงามความดีเกียรติยศแห่งการเป็นผู้ที่ได้รับพระราชทานเครื่องราชเครื่องราชอิสริยาภรณ์นี้ไว้ตลอดไป ซึ่งหนทางข้างหน้าที่ทุกคนจะต้องอุทิศตน อุทิศกาย อุทิศใจแก่ราชการยังมีอีกมาก ทุกคนต่างทราบดีอยู่แล้วว่า ประเทศไทยกําลังก้าวเข้าสู่ยุคของการเปลี่ยนแปลงอีกมากมาย เช่น การปฏิรูปประเทศ การทํางานตามยุทธศาสตร์ชาติ ไม่ว่าจะเป็นการปฏิบัติราชการแบบใหม่ที่จะต้องยึดกรอบหลักธรรมาภิบาลหรือหลักการบริหารกิจการบ้านเมืองที่ดี การขับเคลื่อนประเทศไทย 4.0 หรือ Thailand 4.0 การช่วยคิดประดิษฐ์หรือที่เรียกว่า นวัตกรรม ทุกอย่างคือการขับเคลื่อนประเทศไทยไปข้างหน้าด้วยกันทั้งสิ้น ซึ่งจะต้องทํางานร่วมกันของภาคประชาชนและเจ้าหน้าที่รัฐ เพื่อการพัฒนาอย่างยั่งยืนให้ครอบคลุมทั้งประเทศ โดยให้ภาคประชาชนเข้ามามีส่วนร่วมดําเนินการร่วมกับภาครัฐเพื่อให้การขับเคลื่อนประเทศผ่านกลไก“ประชารัฐ”จะต้องมุ่งทํางานแบบบูรณาการร่วมกันอีกด้วย
.............................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-โรงเรียนเตรียมทหารร่วมมือกับกรุงไทย สร้างสังคมไร้เงินสดแห่งแรกของกองทัพ
วันศุกร์ที่ 3 สิงหาคม 2561
โรงเรียนเตรียมทหารร่วมมือกับกรุงไทย สร้างสังคมไร้เงินสดแห่งแรกของกองทัพ
ผู้บัญชาการทหารสูงสุด เป็นประธานเปิดงาน Student ID Smart Card Smart AFAPS 4.0 เพื่อศึกษาและพัฒนาระบบการบริการจัดการทางการเงินผ่านระบบ Digital Platform ของธนาคารกรุงไทย โดยมีโรงเรียนเตรียมทหารเป็นต้นแบบ
ในวันนี้ (3 สิงหาคม 2561) พลเอก ธารไชยยันต์ ศรีสุวรรณ ผู้บัญชาการทหารสูงสุด เป็นประธานเปิดงาน Student ID Smart Card Smart AFAPS 4.0 เพื่อศึกษาและพัฒนาระบบการบริการจัดการทางการเงินผ่านระบบ Digital Platform ของธนาคารกรุงไทย โดยมีโรงเรียนเตรียมทหารเป็นต้นแบบ ในการพัฒนาสู่ความเป็นสถาบันอัจฉริยะและสังคมไร้เงินสด โดยมี พลตรี กนกพงษ์ จันทร์นวล ผู้บัญชาการโรงเรียนเตรียมทหาร และ นายผยง ศรีวณิช กรรมการผู้จัดการใหญ่ ธนาคารกรุงไทย ร่วมงาน ที่สโมสรกองบัญชาการกองทัพไทย
พลตรี กนกพงษ์ จันทร์นวล กล่าวว่า กองทัพพร้อมที่จะก้าวสู่สังคมไร้เงินสด โดยนําเทคโนโลยีที่ทันสมัยมาใช้ประโยชน์ในการอํานวยความสะดวกต่อการดําเนินชีวิตประจําวันและช่วยเหลือการบริหารจัดการการศึกษา โดยจัดทําบัตรนักเรียนเตรียมทหาร กรุงไทย IPAC ที่ตอบโจทย์ในทุกๆ วัน ของนักเรียนเตรียมทหารได้อย่างลงตัว โดยมีระบบบันทึกเวลาเข้ารับการศึกษาแบบอัจฉริยะ และเป็นบัตรแสดงตนประเภท RFID ด้วยการบันทึกภาพใบหน้าของผู้ใช้บัตร พร้อมระบุวัน เวลา ID Number แบบ Realtime รวมทั้งสามารถใช้จ่ายแทนเงินสดได้อีกด้วย ซึ่งจะพัฒนาโรงเรียนเตรียมทหารสู่สังคมไร้เงินสด (AFAPS Cashless Society) ตอบสนองนโยบาย National E-Payment และสอดคล้องกับระบบราชการไทยในบริบทนโยบาย Thailand 4.0 ของรัฐบาล ซึ่งจะทําให้โรงเรียนเตรียมทหาร มีระบบเทคโนโลยีที่มีประสิทธิภาพ และสมบูรณ์พร้อมใช้งาน กระบวนการจัดการเรียนการสอนเกิดประสิทธิภาพสูงสุดและเป็นต้นแบบให้กับสถาบันการศึกษาและหน่วยงานอื่นๆ ของกองบัญชาการกองทัพไทยต่อไป
นายผยง ศรีวณิช กล่าวถึงความร่วมมือในครั้งนี้ว่า ธนาคารพร้อมให้การสนับสนุนโรงเรียนเตรียมทหารขับเคลื่อนโครงการดังกล่าว โดยจะนํานวัตกรรมทางการเงินมาให้บริการอย่างครบวงจร ภายใต้แนวคิด KTB Total Solution ซึ่งเป็นการสร้างสังคมไร้เงินสดแห่งแรกของกองทัพ โดยบัตรนักเรียนเตรียมทหาร ที่ธนาคารจัดทําขึ้นเป็นบัตรแบบ "Smart Student ID Card" ที่เชื่อมโยงทุกการใช้ชีวิตภายในโรงเรียน โดยเป็นทั้งบัตรเดบิตและบัตรสําหรับเช็คเวลาเข้าเรียน ขึ้นรถบัส เข้าห้องสมุด ใช้ยืม-คืน หนังสือในห้องสมุด เข้าหอนอน เข้ายิมเพื่อออกกําลังกาย ใช้จ่ายแทนเงินสด ตลอดจนใช้เข้าห้องรักษาพยาบาล นอกจากนี้ ยังมีวงเงินคุ้มครองอุบัติเหตุ 1 แสนบาท พร้อมชดเชยค่ารักษาพยาบาล 5 พันบาท จากโรงพยาบาลที่ร่วมโครงการ นอกจากนี้ เพื่ออํานวยความสะดวกให้กับบุคลากรภายในโรงเรียนและผู้ปกครองนักเรียนได้อย่างเต็มประสิทธิภาพ ธนาคารจะสนับสนุนและพัฒนาบริการจัดการทางการเงินด้านอื่นๆ ผ่านระบบ KTB Digital Platform ในอนาคตอีกด้วย
ฝ่ายสื่อสารองค์กรและภาพลักษณ์
โทร. 0-2208-4176-8
รัฐบาลไทย-ข่าวทำเนียบรัฐบาล-กระทรวงยุติธรรม หารือร่วมกับ สคบ. มุ่งคุ้มครองประชาชนให้ได้รับความเป็นธรรมเกี่ยวกับการซื้อสินค้าและบริการตามกฎหมาย
วันศุกร์ที่ 16 มีนาคม 2561
กระทรวงยุติธรรม หารือร่วมกับ สคบ. มุ่งคุ้มครองประชาชนให้ได้รับความเป็นธรรมเกี่ยวกับการซื้อสินค้าและบริการตามกฎหมาย
กระทรวงยุติธรรม หารือร่วมกับ สคบ. มุ่งคุ้มครองประชาชนให้ได้รับความเป็นธรรมเกี่ยวกับการซื้อสินค้าและบริการตามกฎหมาย
ในวันพฤหัสบดีที่ ๑๕ มีนาคม ๒๕๖๑ เวลา ๑๓.๓๐น.
นางกรรณิการ์ แสงทอง รองปลัดกระทรวงยุติธรรม
และนายพิฆเนศ ต๊ะปวง รองเลขาธิการคณะกรรมการคุ้มครองผู้บริโภค
เข้าร่วมการประชุมเพื่อหารือเกี่ยวกับความร่วมมือด้านการคุ้มครองผู้บริโภค
ระหว่างกระทรวงยุติธรรมและสํานักงานคณะกรรมการคุ้มครองผู้บริโภค (สคบ.)
โดยมุ่งหวังที่จะดูแลประชาชนในฐานะผู้บริโภคให้ได้รับความคุ้มครองทางกฎหมาย
และการช่วยเหลือประชาชนในการดําเนินคดีผู้บริโภค
นอกจากนี้ ที่ประชุมได้หารือเกี่ยวกับการจัดทําบันทึกข้อตกลงความร่วมมือ (MOU)
ระหว่างกระทรวงยุติธรรม และ สคบ. เพื่อส่งเสริม ประสานความร่วมมือและร่วมกันผลักดัน
การดําเนินงานเพื่อคุ้มครองประชาชนให้ได้รับความเป็นธรรมเกี่ยวกับการซื้อสินค้า
และบริการตามกฎหมายอย่างเป็นรูปธรรมมากยิ่งขึ้น
รัฐบาลไทย-ข่าวทำเนียบรัฐบาล-กอช. เปิดเวทีเสวนาใหญ่ ชวนคนไทยสร้างเสริมวินัยการออม
วันจันทร์ที่ 12 มิถุนายน 2560
กอช. เปิดเวทีเสวนาใหญ่ ชวนคนไทยสร้างเสริมวินัยการออม
กอช. ร่วมจัดเวทีเสวนา “กอช. กับบํานาญภาคประชาชน” ภายใต้โครงการส่งเสริมการออมเงินอย่างยั่งยืนกับเครือข่ายองค์กรการเงินชุมชน : กลุ่มออมทรัพย์เพื่อการผลิตและกลุ่มสหกรณ์ เพื่อต่อยอดความรู้ทางการเงิน ส่งเสริมให้เกิดพฤติกรรมการออมอย่างยั่งยืนแก่ประชาชน
กองทุนการออมแห่งชาติ หรือ กอช. ร่วมกับ เครือข่ายองค์กรการเงินชุมชน กลุ่มออมทรัพย์เพื่อการผลิตและกลุ่มสหกรณ์ 10 จังหวัด จัดเวทีเสวนา เรื่อง “กอช. กับบํานาญภาคประชาชน” ภายใต้โครงการส่งเสริมการออมเงินอย่างยั่งยืนกับเครือข่ายองค์กรการเงินชุมชน : กลุ่มออมทรัพย์เพื่อการผลิตและกลุ่มสหกรณ์ เพื่อต่อยอดความรู้ทางการเงิน ส่งเสริมให้เกิดพฤติกรรมการออมอย่างยั่งยืนแก่ประชาชน ผ่านกลไกการบริหารงานของเครือข่ายองค์กรการเงินชุมชนในแต่ละพื้นที่ ซึ่งจะร่วมกันผลักดันภารกิจส่งเสริมการออมเพื่อสิทธิประโยชน์บํานาญชราภาพให้แก่แรงงานนอกระบบของประเทศได้อย่างเข้าถึง
โครงการส่งเสริมการออมเงินอย่างยั่งยืนกับเครือข่ายองค์กรการเงินชุมชนฯ นี้ ได้ร่วมมือกับ 10 จังหวัดนําร่อง ประกอบด้วย จังหวัดเชียงใหม่ จังหวัดแม่ฮ่องสอน จังหวัดพิษณุโลก จังหวัดอุตรดิตถ์ จังหวัดพระนครศรีอยุธยา จังหวัดชลบุรี จังหวัดขอนแก่น จังหวัดอุบลราชธานี จังหวัดสุราษฎร์ธานี และจังหวัดสงขลา ทั้งนี้ได้เปิดตัวโครงการและเปิดเวทีเสวนาที่จังหวัดสุราษฎร์ธานีเป็นแห่งแรกในวันพุธที่ 14 มิถุนายน 2560 เวลา 08.30 – 15.00 น. ณ ห้องโกเมน โรงแรมไดมอนด์พลาซ่า จ.สุราษฎร์ธานี โดยมีนายอวยชัย อินทร์นาค ผู้ว่าราชการจังหวัดสุราษฎร์ธานี ให้เกียรติเป็นประธานในพิธีเปิดเวทีเสวนา
นายสมพร จิตเป็นธม เลขาธิการคณะกรรมการกองทุนการออมแห่งชาติ หรือ กอช. กล่าวว่า การจัดเวทีเสวนา เรื่อง “กอช. กับบํานาญภาคประชาชน” นี้ เป็นหนึ่งในหลายกิจกรรมที่ กอช. ได้จัดขึ้น เพื่อสร้างกระแสให้สังคมตระหนักถึงความสําคัญของการออมเพื่อยามชราภาพ สนับสนุนให้ทุกภาคส่วนได้เข้ามามีบทบาทในการผลักดันให้ประชาชนได้มีความเข้มแข็งทางการเงินส่วนบุคคล ขยายเครือข่ายความร่วมมือระหว่างประชาชน ชุมชน และภาครัฐ โดยอาศัยกลไกของกลุ่มออมทรัพย์เพื่อการผลิตและกลุ่มสหกรณ์ ซึ่งกิจกรรมในครั้งนี้ได้รับความร่วมมือเป็นอย่างดีจาก สํานักงานคลังจังหวัดสุราษฎร์ธานี พัฒนาการจังหวัดสุราษฎร์ธานี ปราชญ์ชาวบ้าน (โดยนายเจริญ ดวงสุวรรณ) ตลอดจนกลุ่มออมทรัพย์เพื่อการผลิตและกลุ่มสหกรณ์
“จึงขอเชิญชวนท่านที่อยู่ในจังหวัดสุราษฎร์ธานีและพื้นที่ใกล้เคียงที่มีความสนใจ ในเรื่องการออมเพื่อยามชราภาพและมีความประสงค์จะเข้าถึงรัฐสวัสดิการทางการเงินกับ กอช. สามารถเข้าร่วมงานเวทีเสวนา เรื่อง “กอช. กับบํานาญภาคประชาชน” ได้ตามวันเวลาและสถานที่ดังกล่าวโดยไม่เสียค่าใช้จ่าย ทั้งนี้ภายในงานยังจัดให้มีการออกบูธแสดงผลิตภัณฑ์ทางการเงินของ กอช. ธนาคารออมสิน ธนาคารกรุงไทย ธนาคารเพื่อการเกษตรและสหกรณ์การเกษตร (ธ.ก.ส.) และธนาคารอาคารสงเคราะห์ (ธอส.) อีกด้วย” นายสมพรกล่าว
สอบถามข้อมูลเกี่ยวกับกองทุนการออมแห่งชาติได้ที่ กอช. สายด่วนเงินออม 02-017-0789 ในวันและเวลาทําการ และติดต่อสมัครสมาชิกได้ที่ธนาคารกรุงไทย ธนาคารออมสิน ธ.ก.ส. และ ธอส. ทุกสาขาทั่วประเทศ และที่สถาบันการเงินชุมชนที่เข้าร่วมโครงการ... “กอช. ออมสบาย ได้บํานาญ” www.nsf.or.th
ฝ่ายประชาสัมพันธ์และสื่อสารองค์กร :
โทร. 02-017-0789 ต่อ 213, 224
Email : info@nsf.or.th
รัฐบาลไทย-ข่าวทำเนียบรัฐบาล-ไทย-สหรัฐฯ พร้อมร่วมมือ และให้กำลังใจซึ่งกันและกันเพื่อรับมือสถานการณ์โควิด-19
วันพุธที่ 8 เมษายน 2563
ไทย-สหรัฐฯ พร้อมร่วมมือ และให้กําลังใจซึ่งกันและกันเพื่อรับมือสถานการณ์โควิด-19
ไทย-สหรัฐฯ พร้อมร่วมมือ และให้กําลังใจซึ่งกันและกันเพื่อรับมือสถานการณ์โควิด-19
วันนี้ (วันพุธที่ 8 เมษายน 2563) เวลา 09.30 น. ณ ห้องสีงาช้าง ตึกไทยคู่ฟ้า ทําเนียบรัฐบาล นายไมเคิล จอร์จ ดีซอมเบร (H.E. Mr. Michael George DeSombre) เอกอัครราชทูตสหรัฐอเมริกาประจําประเทศไทย เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เพื่อแนะนําตัวในโอกาสเข้ารับหน้าที่ สรุปสาระสําคัญดังนี้
นายกรัฐมนตรีกล่าวยินดีต้อนรับเอกอัครราชทูตสหรัฐประจําประเทศไทย มั่นใจว่าเอกอัครราชทูตฯ จะมีส่วนสําคัญในการพัฒนามิตรภาพไทย-สหรัฐฯ ให้แน่นแฟ้นเหมือนเช่นที่เป็นมาตลอดกว่า 180 ปี ขอฝากความปรารถนาดี ความห่วงใยไปยังประธานาธิบดีทรัมป์และภริยา ให้กําลังใจในการบริหารประเทศเพื่อต่อสู้กับสถานการณ์ไวรัสโคโรนา2019 (โควิด-19) เพื่อให้สถานการณ์ดีขึ้นในเร็ววัน
เอกอัครราชทูตฯ กล่าวขอบคุณนายกรัฐมนตรีที่อนุญาตให้เข้าเยี่ยมคารวะแม้จะเป็นช่วงเวลาที่ท้าทายของประเทศไทย และหลายๆ ประเทศในโลก ขอสนับสนุน และชื่นชมมาตรการของรัฐบาลไทย ที่ส่งผลให้มีแนวโน้มตัวเลขผู้ติดเชื้อเป็นแนวราบ ทั้งนี้ ขอขอบคุณรัฐบาลไทยที่ให้การดูแลผู้อาศัยอยู่ในประเทศไทยให้ใช้ชีวิตอย่างปลอดภัย
ทั้งสองฝ่ายต่างชื่นชมความสัมพันธ์ระหว่างกันในทุกๆ ด้าน ทั้งทางด้านความมั่นคง เป็นสาขาที่มีความร่วมมือกันมาอย่างยาวนานและแนบแน่น และด้านการสาธารณสุข เป็นสาขาความร่วมมือสําคัญที่พัฒนามายาวนานหลายทศวรรษ โดยสหรัฐฯ มี ศูนย์ควบคุมและป้องกันโรคแห่งชาติ (CDC) มีสํานักงานนอกสหรัฐฯ ขนาดใหญ่ที่สุดอยู่ที่กรุงเทพฯ โดยนายกรัฐมนตรีขอให้ทั้งสองฝ่ายมีความร่วมมืออย่างใกล้ชิดเพื่อช่วยเหลือในทุกด้าน นายกรัฐมนตรีขอบคุณสหรัฐฯ ที่ได้มอบอุปกรณ์ป้องกันร่างกายส่วนบุคคล (PPE) ให้ประเทศไทย รวมทั้งขอให้กําลังใจซึ่งกันและกันในช่วงเวลาของความท้าทายนี้ ทั้งนี้ ขอให้คํานึงถึงไม่เพียงแต่ความร่วมมือระหว่างไทยและสหรัฐฯ แต่เป็นความร่วมมือกับทุกประเทศทั่วโลก
ทั้งนี้ ทั้งสองฝ่ายได้หารือเกี่ยวกับนโยบายเชิงรุกเพื่อความร่วมมือด้านเศรษฐกิจ การค้า การลงทุน ซึ่งจะมีความสําคัญอย่างมากในการฟื้นฟูเศรษฐกิจหลังจากสถานการณ์แพร่ระบาดคลี่คลาย โดยนายกรัฐมนตรีขอให้มองความร่วมมือด้านเศรษฐกิจกับไทยที่ยังมีโอกาสในความร่วมมือระหว่างกันอีกมาก เอกอัครราชทูตฯ กล่าวว่าตั้งใจจะทํางาน โดยเฉพาะอย่างยิ่งเพื่อส่งเสริมความเป็นหุ้นส่วนทางเศรษฐกิจร่วมกันให้มีความใกล้ชิดยิ่งขึ้น
รัฐบาลไทย-ข่าวทำเนียบรัฐบาล-นายกฯ ให้กำลังใจเจ้าหน้าที่ เริ่มปฏิบัติตาม พรก.ฉุกเฉินวันแรก พร้อมสั่ง-ขอความร่วมมือ 10 ข้อควรปฏิบัติ
วันพฤหัสบดีที่ 26 มีนาคม 2563
นายกฯ ให้กําลังใจเจ้าหน้าที่ เริ่มปฏิบัติตาม พรก.ฉุกเฉินวันแรก พร้อมสั่ง-ขอความร่วมมือ 10 ข้อควรปฏิบัติ
นายกฯ ให้กําลังใจเจ้าหน้าที่ เริ่มปฏิบัติตาม พรก.ฉุกเฉินวันแรก พร้อมสั่ง-ขอความร่วมมือ 10 ข้อควรปฏิบัติ
วันที่ 26 มีนาคม 2563 ศาสตราจารย์ นฤมล ภิญโญสินวัฒน์ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี และ รมว.กลาโหม ให้กําลังใจเจ้าหน้าที่ทุกส่วน ทั้งหมอ พยาบาล เจ้าหน้าที่สาธารณสุข ท้องถิ่น ฝ่ายปกครอง และฝ่ายความมั่นคง ที่เริ่มปฏิบัติตามข้อกําหนดของประกาศสถานการณ์ฉุกเฉินวันแรกในวันนี้ และต้องทํางานใกล้ชิดกับประชาชน ขอให้ระมัดระวังตัวเองให้ปลอดภัย มีความอดทน เสียสละ และให้อภัย พร้อมทั้งสั่งการผู้มีอํานาจหน้าที่ให้ดําเนินการ และขอความร่วมมือประชาชน 10 ข้อ ดังนี้
ให้ประชาชนงดหรือชะลอการเดินทางไปต่างจังหวัด หากมีความจําเป็นให้ปฏิบัติตามมาตรการควบคุมโรค เช่น กักตัวเอง 14 วัน
ให้ประชาชนใช้แอปพลิเคชันที่ทางราชการกําหนด สําหรับผู้ที่เดินทางกลับภูมิลําเนา เพื่อติดตามป้องกันควบคุมโรค
ให้ประชาชนร่วมมือกับเจ้าหน้าที่ในพื้นที่ เพื่อประโยชน์ของตัวเองและครอบครัว
ให้ประชาชนยึดหลักเว้นระยะห่างทางสังคม (Social distancing)อยู่ห่างกันอย่างน้อย 1-2 เมตร และปฏิบัติตามคําแนะนําของแพทย์
ให้ประชาชนดูแลตัวเอง สวมหน้ากากอนามัย ไม่มั่วสุม
ให้เจ้าหน้าที่จัดหาอุปกรณ์ทางการแพทย์ ยา เวชภัณฑ์ และสถานที่ให้เพียงพอกับผู้ป่วย
ให้เจ้าหน้าที่ควบคุมราคาสินค้า ไม่ให้ผู้บริโภคเดือดร้อน เช่น ราคาไข่ไก่ ฯลฯ
ให้เจ้าหน้าที่แก้ไขกฎระเบียบการจัดซื้อ และลดภาษีการนําเข้าอุปกรณ์ทางการแพทย์
ให้เจ้าหน้าที่เร่งประสานความร่วมมือกับต่างประเทศ เพื่อแก้ไขปัญหาร่วมกัน
ให้เจ้าหน้าที่ดูแลช่วยเหลือคนไทยในต่างประเทศ และชาวต่างชาติในไทยที่มีใบอนุญาตให้ทํางาน
สําหรับการติดตามตัวผู้ที่เดินทางกลับภูมิลําเนาในต่างจังหวัดนั้น รัฐบาลได้ต่อยอดใช้ประโยชน์จากแอปพลิเคชันAOT Airportsที่ใช้ติดตามตัวคนไทยที่เดินทางเข้าประเทศ โดยได้ปรับปรุงให้ใช้งานสะดวกขึ้น เพื่อให้แต่ละจังหวัดส่งเจ้าหน้าที่ไปพบกับคนกลุ่มเสี่ยง และให้ดาวน์โหลดแอปพลิเคชันดังกล่าว โดยระบุสถานที่กักกันตัวเอง กักตัวเอง 14 วัน และทุกวันต้องรายงานตัวผ่านระบบ เพื่อให้เจ้าหน้าที่ตรวจสอบสัญลักษณ์สีต่าง ๆ ว่ายังคงกักกันตัวและปลอดภัยหรือไม่ และหากผู้ใช้ออกจากสถานที่กักกันเกิน 50 เมตร ไม่รายงานตัว หรือปิดแอป เจ้าหน้าที่จะทราบข้อมูล และลงไปตามหาตัวในพื้นที่ได้ทันที ซึ่งขณะนี้ได้เริ่มนําร่องใช้งานแล้วที่ จ.บุรีรัมย์
นอกจากนี้ ยังสามารถนําไปประยุกต์ให้เจ้าหน้าที่ฝ่ายความมั่นคงและฝ่ายปกครองที่ประจําจุดตรวจคัดกรองการเดินทางข้ามจังหวัด ใช้ในการตรวจสอบว่าบุคคลกลุ่มเสี่ยงได้รายงานตัวและกักกันตัวเองครบ 14 วันแล้ว ตามมาตรฐานการควบคุมโรคแล้วหรือไม่ได้อีกด้วย
รัฐบาลไทย-ข่าวทำเนียบรัฐบาล-รมว.พม. เผยยอดผลิตหน้ากากผ้าฝีมือหน่วยงาน พม. - อพม. ทั้ง 2 วัน กว่า 30,000 ชิ้น พร้อมเชิญชวนจิตอาสาร่วมทำหน้ากากผ้าแจกประชาชน
วันจันทร์ที่ 9 มีนาคม 2563
รมว.พม. เผยยอดผลิตหน้ากากผ้าฝีมือหน่วยงาน พม. - อพม. ทั้ง 2 วัน กว่า 30,000 ชิ้น พร้อมเชิญชวนจิตอาสาร่วมทําหน้ากากผ้าแจกประชาชน
รมว.พม. เผยยอดผลิตหน้ากากผ้าฝีมือหน่วยงาน พม. - อพม. ทั้ง 2 วัน กว่า 30,000 ชิ้น พร้อมเชิญชวนจิตอาสาร่วมทําหน้ากากผ้าแจกประชาชน
เมื่อวันที่ 8 มี.ค. 63 นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยถึงข้อสั่งการเรื่องการทําหน้ากากผ้าที่เย็บด้วยมือ เพื่อป้องกันการแพร่ระบาดของเชื้อไวรัสโควิด-19 ว่า มีการจัดสรรวัสดุอุปกรณ์ในการทําหน้ากากผ้าที่เย็บด้วยมือส่งไปยังกรมต่าง ๆ ของกระทรวง พม. เพื่อให้อาสาสมัครพัฒนาสังคมและความมั่นคงของมนุษย์ (อพม.) ทั่วประเทศ ได้ร่วมกันทําหน้ากากผ้าที่เย็บด้วยมือ ขณะนี้ พบว่า หน้ากากอนามัยผลิตไม่ทันต่อความต้องการ เนื่องจากขาดแคลนวัตถุดิบ ขณะเดียวกัน หน้ากากอนามัยควรจะนําไปใช้กับแพทย์และพยาบาลผู้ที่มีความจําเป็นก่อน ส่วนเราสามารถใช้หน้ากากผ้าในการป้องกันตนเองได้ โดยในวันนี้ (8 มี.ค. 63) นับเป็นวันที่ 2 ที่ อพม. ร่วมกันทําหน้ากากผ้าเพื่อแจกจ่ายกันเองภายในชุมชนก่อน และเมื่อผลิตเกินแล้ว จะนําไปแจกจ่ายให้กับพี่น้องประชาชนได้ใช้ต่อไป โดยยอดล่าสุดที่ได้รับรายงานของทุกกรมสังกัดกระทรวง พม. และสํานักงานพัฒนาสังคมและความมั่นคงของมนุษย์ (พมจ.) ทั่วประเทศ รวม 2 วัน (วันที่ 7 - 8 มี.ค. 63) พบว่าสามารถผลิตหน้ากากผ้าได้ทั้งสิ้นกว่า 30,000 ชิ้น ทั้งนี้ ขอเชิญชวนพี่น้องประชาชนทุกท่านที่มีความสนใจมาร่วมกันทําหน้ากากผ้าที่เย็บด้วยมือของตนเองที่ สํานักงาน พมจ. ใกล้บ้านท่าน ซึ่งได้เตรียมวัสดุและอุปกรณ์ไว้ให้ เพื่อสร้างความมั่นใจและป้องกันการแพร่ระบาดของเชื้อไวรัสโควิด-19
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมบังคับคดีเปิดช่องทางไกล่เกลี่ยหนี้ชั้นบังคับคดีให้ผู้ประสบภัยน้ำท่วม
วันพุธที่ 8 สิงหาคม 2561
กระทรวงยุติธรรม โดยกรมบังคับคดีเปิดช่องทางไกล่เกลี่ยหนี้ชั้นบังคับคดีให้ผู้ประสบภัยน้ําท่วม
กรมบังคับคดีเปิดช่องทางไกล่เกลี่ยหนี้ชั้นบังคับคดีให้ผู้ประสบภัยน้ําท่วม
จากสถานการณ์น้ําท่วมในหลายพื้นที่ ซึ่งส่งผลกระทบให้แก่ประชาชน
โดยเฉพาะความสามารถในการชําระหนี้
กรมบังคับคดีได้จัดโครงการไกล่เกลี่ยหนี้ชั้นบังคับคดีให้กับลูกหนี้
ที่ได้รับผลกระทบจากสถานการณ์น้ําท่วม
โดยท่านสามารถติดต่อเพื่อขอไกล่เกลี่ยหนี้ชั้นบังคับคดีได้
โดยไม่เสียค่าใช้จ่ายใดๆ ทั้งสิ้น
สามารถติดต่อได้ที่
๑. ศูนย์ไกล่เกลี่ยข้อพิพาทกรมบังคับคดี
โทร ๐ ๒๘๘๗ - ๕๐๗๒ , ๐ ๒๘๘๗ - ๕๐๘๕
๒. สายด่วนกรมบังคับคดี ๑๑๑๑ กด ๗๙
๓. ติดต่อด้วยตนเองที่สํานักงานบังคับคดีจังหวัดทั่วประเทศ
๔. อีเมลอธิบดีกรมบังคับคดี E-mail : ruenvade.s@led.mail.go.th
ได้ทุกวันตลอด ๒๔ ชั่วโมง